CELEX: 62011TN0639
Language: ro
Date: 2011-12-14 00:00:00
Title: Cauza T-639/11: Acțiune introdusă la 14 decembrie 2011 — Heads!/OAPI (HEADS)

18.2.2012   
            
            
               RO
            
            
               Jurnalul Oficial al Uniunii Europene
            
            
               C 49/29
            
         Acțiune introdusă la 14 decembrie 2011 — Heads!/OAPI (HEADS)
   (Cauza T-639/11)
   2012/C 49/53
   Limba de procedură: germana
   
      Părțile
   
   
      Reclamantă: Heads! GmbH & Co. KG (München, Germania) (reprezentanți: A. Jaeger-Lenz și T. Bösling, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Concluziile
   
   Reclamanta solicită Tribunalului:
   
               —
            
            
               anularea Deciziei Camerei întâi de recurs a Oficiului pentru Armonizare în cadrul Pieței Interne (mărci, desene și modele industriale) din 11 octombrie 2011 pronunțată în cauza R 2348/2010-1 în măsura în care se respinge înregistrarea mărcii nr. 8327926 „HEADS” pentru servicii din clasa 35 [conducerea și administrarea afacerilor; servicii de consultanță privind resursele umane și managementul; servicii de marketing privind resursele umane; recrutarea de personal specializat și calificat; furnizarea de personal temporar specializat și calificat (personal de management temporar)];
            
         
               —
            
            
               obligarea pârâtului la plata cheltuielilor de judecată.
            
         
      Motivele și principalele argumente
   
   
      Marca comunitară vizată: marca verbală „HEADS” pentru servicii din clasa 35.
   
      Decizia examinatorului: respinge înregistrarea.
   
      Decizia camerei de recurs: respinge în parte calea de atac.
   
      Motivele invocate: încălcarea articolului 7 alineatul (1) litera (b) din Regulamentul nr. 207/2009 deoarece marca comunitară în cauză are caracter distinctiv și deoarece camera de recurs nu a prezentat aprecieri specifice privind motivul de refuz de la articolul 7 alineatul (1) litera (b) din Regulamentul nr. 207/2009, pe care se întemeiază decizia sa; în mod eronat a luat drept temei în aprecierea sa combinații de cuvinte care nu făceau obiectul cererii de înregistrare; s-a întemeiat în mod eronat pe o decizie a Bundespatentgericht și concluziile pe care le extrage din punctul de vedere prezumat al publicului țintă nu se aplică.